Lieky na vysoký tlak pri žilovej nedostatočnosti a opuchoch
Dobrý večer,aké lieky by ste odporučili brať na vysoký tlak keď mám zilovu nedostatocnost a opuchy na nohách a mierne na prstoch na rukách, ďakujem za odpoveď.
Dobrý deň,
ďakujeme Vám za otázku.
Keďže vysoký krvný tlak je chronické ochorenie, je potrebná návšteva lekára. Žiaľ, vo voľnopredajnom sortimente lekárne nie sú prípravky určené na liečbu chronických ochorení, ktoré by sme Vám mohli odporučiť na Vaše zdravotné ťažkosti.
Liečba vysokého krvného tlaku patrí výhradne do rúk lekára, ktorý pri predpisovaní liekov prihliada aj na možné kontraindikácie liečby, ako je žilová nedostatočnosť a opuchy.
Pokiaľ sa u Vás vyskytuje problém s krvným tlakom odporúčam Vám čo najskôr kontaktovať lekára.
Prajem Vám všetko dobré.
S pozdravom
PharmDr. Lenka Čorbová.